MACO ไม่หวั่น XD บวกกว่า 7% รับข่าวลือกองทุนใหญ่เข้าเก็บหุ้น
MACO ไม่หวั่น XD บวกกว่า 7% รับข่าวลือกองทุนใหญ่เข้าเก็บหุ้น ล่าสุด เวลา 11.41 น. อยู่ที่ระดับ 1.56 บาท บวก 0.11 บาท หรือ 7.59% สูงสุด 1.58 บาท ต่ำสุด 1.47 บาท ด้วยมูลค่าซื้อขาย 158.32 ล้านบาท ด้าน บล.เคจีไอ (ประเทศไทย) แนะ "เก็งกำไร" มองเติบโตตามการบริโภคฟื้นตัวใน 2H59
18 ส.ค. 2559

ผู้สื่อข่าวรายงานว่าราคาหุ้นบริษัท มาสเตอร์ แอด จำกัด (มหาชน) หรือ MACO ณ เวลา 11.41 น. อยู่ที่ระดับ 1.56 บาท บวก 0.11 บาท หรือ 7.59% สูงสุด 1.58 บาท ต่ำสุด 1.47 บาท ด้วยมูลค่าซื้อขาย 158.32 ล้านบาท ขณะที่ดัชนีตลาดหุ้นไทยโดยรวมบวก 16.19%
 
โดยราคาหุ้น MACO ปรับตัวขึ้นแรงเนื่องจากมีการรายงานข่าวว่า หลังบริษัทวี จี ไอ โกลบอล มีเดีย จำกัด (มหาชน) หรือ VGI ได้เข้ามาถือหุ้นที่ช่วยหนุนศักยภาพการดำเนินธุรกิจและมีแผนก้าวกระโดดขยายธุรกิจสื่อโฆษณาทั่วประเทศด้วยการเข้าเทคโอเวอร์ 70% ใน “มัลติไซน์” ผู้ประกอบการธุรกิจสื่อโฆษณานอกบ้านที่เป็นสปริงบอร์ดช่วยให้ MACO เติบโตขึ้นอย่างรวดเร็ว โดยล่าสุดมีกระแสข่าวว่า กองทุนเทมเพิลตัน ได้เข้ามาลงทุนถือหุ้น MACO แล้ว 4% และกองทุน Ashmore เข้าซื้อหุ้นเพิ่มทุนในสัดส่วน 10% เพราะเชื่อมั่นว่า MACO กำลังอยู่ในช่วงขาขึ้นที่จะก้าวสู่การเป็นยักษ์ใหญ่ในอุตสาหกรรม
อนึ่ง MACO ยังอยู่ในช่วงขึ้นเครื่องหมาย XD ตั้งแต่เมื่อวันที่ 16 ส.ค.2559
ด้าน บล.เคจีไอ (ประเทศไทย) ระบุในบทวิเคราะห์ ( 18 ส.ค.) แนะ “เก็งกำไร” MACO แนวรับ 1.44 บาท แนวต้าน 1.54 บาท และ 1.60 บาท (Stop loss 1.40 บาท) โดยประเมินการบริโภคในประเทศที่ฟื้นตัวในครึ่งปีหลังของปี 59 ส่งผลให้ราคาหุ้นกลุ่มสื่อโฆษณานอกบ้านมีแนวโน้มเติบโตตามและยัง Laggard รวมถึงคาดมีประเด็นเฉพาะตัวเรื่องการซื้อกิจการ